Слован Браціслава

«**Сло́ван**» () — славацкі футбольны клюб з гораду Браціславы. Заснаваны ў 1919 годзе. Адзіны славацкі клюб-пераможца эўрапейскага спаборніцтва — Кубка ўладальнікаў кубкаў (1969). Хатнія матчы праводзіць на Нацыянальным футбольным стадыёне зьмяшчальнасьцю  месца, які быў пабудаваны ў 2019 годзе.

## Былыя назвы
* 1919 — I ЧСК Браціслава
* 1939 — СК Браціслава
* 1948 — Сокал Браціслава
* 1953 — УНВ Слован Браціслава
* 1961 — ТЙ Слован ЧЗЙД Bratislava
* 1990 — СК Слован Браціслава

## Гісторыя
Футбольны клюб «Слован» афіцыйна паўстаў 3 траўня 1919 году I ЧСК, то бок Першы чэхаславацкі спартовы клюб Браціславы. Першым прэзыдэнтам каманды капітан паліцыі Рыхард Брунэр, які арганізаваў першую часовую трэнавальную пляцоўку клуба ў Пасенках, але неўзабаве клюб пераехаў у Пэтаржалку. Клюб стаў чэмпіёнам Славаччыны ў 1922 годзе. Вядомымі гульцамі той раньняй эры былі Павал Шорал, Штэфан Чамбал і Штэфан Прыбай. Увесну 1938 году антыгабрэйскія настроі праніклі ў клюб, а ахвярай пагромаў стаў трэнэр Ёзаф Браўн, які быў адным з многіх жыхароў Браціславы, якія вымушаныя былі прымусова пакінуць горад. Згодна з умовамі Мюнхэнскага пагадненьня 1938 году Чэхаславаччына была скасаваная, што прывяло да ўзьнікненьня Славацкай Рэспублікі. У гэты момант назва клюбу была зьмененая на СК Браціслава. У асобнай славацкай лізе каманда чатыры разы здабыла тытул чэмпіёнаў краіны ў час з 1939 па 1945 гады. Першым замежным супернікам каманды па Другой сусьветнай вайне стаўся вугорскі «Фэрэнцвараш», якому браціслаўцы саступілі зь лікам 1:0.

Назва каманды зноў зьмянілася ў 1948 годзе на «Сокал». Каманда дамаглася посьпеху ў 1949 годзе, калі стала першым чэмпіёнам адноўленай Чэхаславаччыны. Выдатнымі гульцамі гэтай эпохі былі Эміл Пажыцкі, Гейза Шыманскі, Божын Ласкаў, Віктар Тэгельгоф і Тэадор Рэйман. «Слован» завяршыў сэзон 1967—1968 гадоў на другім месцы ў лізе, здабыўшы Кубак Чэхаславаччыны. Камандай кіраваў былы гулец «Слована» Міхал Вічан, які арыентаваўся на хуткую і простую гульню. Вічан узяў каманду ў зімовы тур па Аргентыне ў 1969 годзе, а ў тым жа годзе каманда зрабіла сваё найвялікшае дасягненьне, здабыўшы Кубак уладальнікаў кубкаў. У фінале славацкія футбалісты выгулялі «Барсэлёну» зь лікам 3:2. У 1970 годзе зборная Чэхаславаччыны, накіраваная на чэмпіянат сьвету ў Мэксыку, улучала ажно сем гульцоў «Слована». У 1976 годзе чэхаславацкая каманда з шасьцю славацкімі футбалістамі выйграла тытул чэмпіёна Эўропы, які ладзіўся у Бялградзе.

Пасьля сямнаццацігадовага перапынку ў 1992 годзе «Слован» выйграў восьмы і апошні чэмпіянат Чэхаславаччыны. Пасьля таго, як Славаччына аднавіла незалежнасьць у 1993 годзе, была заснавана ўласна славацкая Супэрліга. Свой першы тытул чэмпіёнаў краіны «Слован» займеў у 1994 годзе. Ён паўтарыў гэты посьпех у 1995 і 1996 гадах. Апошнім трыюмфам «Слована» ў чэмпіянаце Славаччыны перад змрочнымі часамі стаў чэмпіёнскі тытул у 1999 годзе . У 2004 годзе каманда нават страціла месца ў найвышэйшым дывізіёне, але вярнулася ў эліту ў 2006 годзе. З тых часоў каманда неаднаразова станавілася чэмпіёнам краіны.

## Дасягненьні
* **[[Чэмпіянат Чэхаславаччыны па футболе|Чэмпіён Чэхаславаччыны]] (8):** 
** 1949, 1950, 1951, 1955, 1970, 1974, 1975, 1992

* **[[Першая ліга чэмпіянату Славаччыны па футболе|Чэмпіён Славаччыны]] (19):**
** 1940, 1941, 1942, 1944, 1994, 1995, 1996, 1999, 2009, 2011, 
** 2013, 2014, 2019, 2020, 2021, 2022, 2023, 2024, 2025

* **Уладальнік [[Кубак уладальнікаў кубкаў УЭФА|Кубка кубкаў]]:** 
** 1969

* **Уладальнік Кубка Чэхаславаччыны (5):** 
** 1962, 1963, 1968, 1974, 1982

* **Уладальнік [[Кубак Славаччыны па футболе|Кубка Славаччыны]] (17):** 
** 1970, 1972, 1974, 1976, 1982, 1983, 1989, 1994, 1997, 1999, 
** 2010, 2011, 2013, 2017, 2018, 2020, 2021

* **Уладальнік [[Супэркубак Славаччыны па футболе|Супэркубка Славаччыны]] (5)** 
** 1994, 1995, 1996, 2009, 2014

* **Уладальнік [[Кубак УЭФА Інтэртота|Кубка Інтэртота]] (10):** 
** 1968, 1970, 1972, 1973, 1974, 1977, 1990, 1992, 1993, 1994

## Склад
: *Актуальны на 22 лютага 2026 году*

## Крыніцы

## Вонкавыя спасылкі
* Афіцыйны сайт

Катэгорыя:Спорт у Браціславе
Катэгорыя:Зьявіліся ў 1919 годзе